पाएं अपने शहर की ताज़ा ख़बरें और फ्री ई-पेपरडाउनलोड करें
जिले में इस माह 6 दिन में ही अब तक 2462 कोरोना पॉजिटिव केस सामने आ चुके हैं। वहीं 49 मरीजों की मौत हो चुकी है। मृतकों में 7 कोरोना पॉजिटिव है। खास बात यह है पिछले कुछ दिनों से रिकवर रेट का ग्राफ बढा है। 6 मई को 973 पॉजिटिव केस रिकवर हुए है। सीएमएचओ डॉ. कैलाश सोनी ने बताया कि गुरुवार को 1871 सैंपलों की जांच की गई, जिसमें से 463 सैंपलों कीं रिपोर्ट पॉजिटिव आई है। ऐसे में अब जिले में एक्टिव केस 2727 है। वहीं दो कोरोना पॉजिटिव की मृत्यु हुई।
6 दिन में 24 सौ के पार पहुंचा पॉजिटिव का आंकड़ा: जिले में मई माह में भी उच्च स्तर पर कोरोना संक्रमित केस सामने आ रहे हैं। यही कारण है कि 6 दिन में ही 2462 पॉजिटिव केस आ चुके हैं। एक मई को 222 पॉजिटिव आए थे। इसके बाद 2 मई को 275, 3 को 255, 4 को 394 पॉजिटिव आए। 5 मई को सैंपलों की संख्या बढ़ने के साथ ही रिकॉर्ड तोड़ 853 पॉजिटिव सामने आए। वहीं 6 मई को 463 पॉजिटिव केस मिले।
सैंपल देने के लिए करते रहे इंतजार : बजरिया पीएचसी में आरटीपीसीआर जांच के लिए सैंपल लेने का कार्य सुबह साढे़ 10 बजे तक शुरू नहीं होने से जांच करवाने आए लोग काफी देर तक इंतजार करते रहे। खास बात यह है कि पॉजिटिव से रिकवर हुए लोग भी दोबारा जांच करवाने पहुंचे थे, लेकिन उनकी जांच के लिए सैंपल नहीं लेने वे उन्हें निराश होकर वापस लौटना पड़ा। आदर्श नगर निवासी हरीश कप्तान ने बताया कि सुबह वे आरटीपीसीआर की जांच करवाने के लिए 9 बजे बजरिया पीएचसी पर गए थे, लेकिन यहां साढे दस बजे तक इंतजार करते रहे। करीब 11 बजे संबंधित कार्मिक के आने के बाद सैंपल लेने की कार्रवाई शुरू हो पाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn